Diari Oficial de la Generalitat Valenciana


Sumari del DOGV 5315, del 01-08-2006 (2006/9271)

DECRET 117/2006, de 28 de juliol, del Consell, sobre règim transitori d'aplicació, per les universitats públiques valencianes, al règim del personal docent i investigador contractat laboral regulat en el Decret 174/2002, de 15 d'octubre.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/07/28/117/dof/vci/html**

### Dades del document

Número de DOGV
:   5315

Data del DOGV
:   01-08-2006

Secció del DOGV
:   I. DISPOSICIONS GENERALS

Número del document
:   2006/9271


Data del document
:   28-07-2006

Organisme emissor
:   Conselleria d'Empresa, Universitat i Ciència

Tipus de document
:   Decret

Anàlisi jurídica

 Descriptors 

:   * personal contractat
    * personal docent
    * personal d'investigació
    * universitat
    * remuneració del treball
    * contractació de personal
    * legislació
    * salari

DECRET 117/2006, de 28 de juliol, del Consell, sobre règim transitori d'aplicació, per les universitats públiques valencianes, al règim del personal docent i investigador contractat laboral regulat en el Decret 174/2002, de 15 d'octubre. [2006/F9271]  
El Decret 174/2002, de 15 d'octubre, del Consell, sobre règim de retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, regula el règim transitori dels processos de selecció per a la contractació de professors contractats doctors, professors col·laboradors i ajudants doctors, que amb anterioritat a l'entrada en vigor del dit decret hagueren mantingut qualsevol classe de relació contractual amb la universitat per a realitzar funcions docents i investigadores.  
El Reial Decret-llei 9/2005, de 6 de juny, amplia fins el curs 2008/2009 la possibilitat que establix la disposició transitòria quinta de la Llei Orgànica 6/2001, de 21 de desembre, d'Universitats, per la qual determinades categories de professorat contractat puguen romandre en la situació anterior a l'aprovació de la dita llei orgànica. Per això, i a fi de fer possible la integració del dit personal en les noves figures contractuals i atès que este ja va acreditar la seua capacitat en els diferents processos selectius en què participaren i per mitjà de l'exercici de les seues funcions, procedix completar el règim transitori ja previst en el Decret 174/2002, de 15 d'octubre, del Consell, que establix que l'accés a les noves figures contractuals, sempre que reunisquen els requisits per a això, s'efectue a través d'un procediment que valore exclusivament els mèrits, d'acord amb els principis constitucionals d'accés a l'ocupació pública.  
Este decret es dicta a l'empara del que disposa l'article 53 de l'Estatut d'Autonomia de la Comunitat Valenciana i la disposició final tercera de la Llei Orgànica 6/2001, de 21 de desembre, d'Universitats.  
Per tot això, a proposta del conseller d'Empresa, Universitat i Ciència, oït el Consell Jurídic Consultiu de la Comunitat Valenciana, i amb la deliberació prèvia del Consell en la reunió del dia 28 de juliol de 2006,  
DECRETE  
Article únic  
Modificar la disposició transitòria tercera del Decret 174/2002, de 15 d'octubre, del Consell, sobre règim i retribucions del personal docent i investigador contractat laboral de les universitat públiques valencianes i sobre retribucions addicionals del professorat universitari; per això s'afegix un apartat el 3, la redacció del qual és la següent:  
«Disposició transitòria tercera  
3. Fins el mes d'octubre de 2008, les places de professor contractat doctor o de professor col·laborador, creades per la universitat per transformació de places d'ajudant o de professor associat, existents a l'entrada en vigor de la Llei Orgànica 6/2001, de 21 de desembre, es proveiran per concurs de mèrits, i es valoraran exclusivament els acreditats d'acord amb el barem que per a este efecte establisca la universitat. En els dits concursos s'ha de tindre en consideració el que disposa el número 2 d'esta disposició transitòria.»  
DISPOSICIONS FINALS  
Primera  
S'autoritza el conseller d'Empresa, Universitat i Ciència per a dictar les disposicions i actes necessaris per al desplegament i l'execució del que disposa el present decret.  
Segona  
El present decret entrarà en vigor l'endemà de la publicació en el Diari Oficial de la Generalitat.  
València, 28 de juliol de 2006  
El president de la Generalitat,  
FRANCISCO CAMPS ORTIZ  
El conseller d'Empresa, Universitat i Ciència,  
JUSTO NIETO NIETO


Còpia Permalink ELI